Formanden for Folketingets sundhedsudvalg, nordjyden Flemming Møller Mortensen (Soc.Dem.) er enig med regionsformand Ulla Astman i, at det vil være en god ide at placere en ny lægehelikopter i Aars.

Lægehelikopter ordningen skal være landsdækkende, og det ventes at regeringen sætter penge af på næste års finanslov til en ny. Og allerede nu er der tovtrækkeri regionerne imellem for at få helikopteren placeret. Ulla Astman formand for regionen i nord så den helst placeret i Aalborg, mens regionsådsformand Bent Hansen vil have den til Skive. Formanden for Folketingets sundhedsudvalg er nordjysk og støtter på visse betingelser Ulla Astman i ideen om at flyve helikopteren nordpå. - Ulla Astman har en pointe i at foreslå en placering i Aars, der er flere faglige og saglige argumenter for det. Mit udgangspunkt er, at det gælder om at få patienter hurtigst muligt til sygehus, siger Flemming Møller Mortensen.